Agabus

Agabus (hebraisk for fugleskremsel, gresk: Ἅγαβος hagabos) var en profet fra Jerusalem i nytestamentlig tid. Apostlenes gjerninger nevner ham to ganger (Apg 11,28 og Apg 21,10ff).

 Første gangen kommer han til Antiokia og profeterer en stor hungersnød - en stor hungersnød skulle ramme hele verden. Dette skjedde så i keiser Claudius' fjerde herskerår (45 e.Kr.). 

Hungersnøden nevnes ellers av Sueton, Tacitus og Eusebius; i Jerusalem var den så ille at Josephus sier at mange sultet ihjel.

 Andre gang fremstår han tretten år senere (58 e.Kr.) og forutsier for Paulus at jødene kommer til å få ham tatt til fange i Jerusalem. Som tegn tar han Pauli belte og binder sine hender og føtter. Paulus arresteres i Jerusalem av romerske soldater, dette skal ha skjedd under et opprør blant jødene.

Tradisjonen regner Agabus som en av de sytti disipler som Jesus utsender (Luk 10,1). Han skal ha lidd martyrdøden i Antiokia.

Minnedager 
 13. februar i den katolske kirke
 8. mars i ortodokse kirker
 Amshir 4 i den koptiske kirke
 Yakatit 4 i den etiopiske synaxarion

Referansere 

Bibelske profeter
Nytestamentlige helgener
De sytti disipler
Personer fra Jerusalem
Apostlenes gjerninger